РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/168-24

24. новембар 2024. године

Б е о г р а д

ЗАПИСНИК

18. СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА, ОДРЖАНЕ 24. НОВЕМБРА 2024. ГОДИНЕ

(ЈАВНО СЛУШАЊЕ У ОКВИРУ ЗАЈЕДНИЧКОГ НАЧЕЛНОГ ПРЕТРЕСА О ТАЧ. 1, 2. И 3. ДНЕВНОГ РЕДА)

Седница је почела у 16,00 часова.

 Седници је председавао Верољуб Арсић, председник Одбора.

Седници су присуствовали чланови Одбора: Ана Белоица Мартаћ, Светлана Милијић, Живан Бајић, Тијана Давидовац, Ненад Крстић, Душан Бајатовић, Акош Ујхељи и Ненад Митровић.

Седници су присуствовали заменици чланова Одбора: Жељко Ребрача (заменик Николе Радосављевића), Горан Николић (заменик Тијане Давидовац), Стефан Китановић (заменик Ненада Крстића), Ненад Филиповић (заменик Загорке Алексић), Ило Михајловски (заменик Драгана М. Марковића) и Драган Станојевић (заменик Бранка Павловића).

Седници су присуствовали народни посланици који нису чланови Одбора: Нада Мацура, Верица Милановић, Дијана Радовић, Јадранка Јовановић, Едис Дургутовић, Слободан Цвејић и Ђорђе Павићевић.

Седници су присуствовали и: потпредседници Народне скупштине Снежана Пауновић и Елвира Ковач, Милица Николић, председник Одбора за уставна питања и законодавство, Данијела Вујичић, председник Одбора за Косови и Метохију, Угљеша Марковић, председник Одбора за просторно планирање, саобраћај, инфраструктуру и телекомуникације, Угљеша Мрдић, председник Одбора за правосуђе, државну управу и локалну самоуправу, Јелена Павловић, заменик председника Посланичке групе „Ми смо снага народна, др Бранимир Несторовић“, и Биљана Ђорђевић, заменик председника Посланичке групе Зелено-леви фронт, Не давимо Београд.

Седници и јавном слушању присуствовали су и представници и повереници Владе:

* Синиша Мали**,** министар финансија, као представник предлагача закона;

представници Министарства финансија:

* Славица Савичић,државни секретар,
* Ана Триповић,државни секретар,
* Саша Стевановић, државни секретар,
* Милица Јовановић, помоћник министра,
* Дарко Комненић, помоћник министра,
* Драган Демировић**,** помоћник министра,
* Ана Јовић**,** саветник у Кабинету министра,
* Марко Гверо, директор Управе за трезор,
* Милеса Марјановић, начелник Одељења буџета,
* Наташа Шкембаревић, начелник Одељења за финансијско извештавање и методологију,
* Вера Вукчевић Глигорић, начелник Одељења за рачуноводствене послове;

представници Фискалног савета (на јавном слушању):

* Благоје Пауновић, председник Фискалног савета,
* Бојан Димитријевић, члан Фискалног савета,
* Данко Брчеревић,главни економиста,
* Марко Милановић, специјални саветник;

представници Народне банке Србије (на јавном слушању):

* Јоргованка Табаковић**,** гувернер,
* Ана Ивковић**,** вицегувернер,
* Никола Драгашевић**,** вицегувернер,
* Саво Јаковљевић**,** генерални директор Сектора за економска истраживања и статистику,
* Дарко Стаменковић**,** генерални директор Сектора за контролу пословања банака,
* Дејан Девић, генерални директор Дирекције за законоданво-правне послове;

представници Државне ревизорске институције (на јавном слушању):

* Душко Пејовић, председник,
* Марија Обреновић, потпредседник,
* Невенка Бојанић, члан Савета,
* Маријана Симовић, члан Савета,
* Мирјана Гачевић, врховни државни ревизор,
* Маја Лакићевић, секретар Институције,
* Ива Василић Миљић**,** начелник Службе за међународну сарадњу;

представник Републичког фонда за здравствено осигурање:

* Светлана Тадин, директор Сектора;

представници Републичког фонда за пензијско и инвалидско осигурање:

* Бојана Поповић, директор Сектора за финансијске послове,
* Иван Мимић, саветник директора;

представници Националног конвента у ЕУ (на јавном слушању):

* Немања Ненадић,
* Злата Ђорђевић,
* Наташа Глигоријевић,
* Бојана Селаковић.

На предлог председника, Одбор је, већином гласова **(12 гласова за), утврдио** следећи

Д н е в н и р е д:

1. Разматрање Предлога закона о буџету Републике Србије за 2025. годину, са Предлогом одлуке о давању сагласности на Финансијски план Републичког фонда за пензијско и инвалидско осигурање за 2025. годину, Предлогом одлуке о давању сагласности на Финансијски план Републичког фонда за здравствено осигурање за 2025. годину, Предлогом одлуке о давању сагласности на Финансијски план Фонда за социјално осигурање војних осигураника за 2025. годину и Предлогом одлуке о давању сагласности на Финансијски план Националне службе за запошљавање за 2025. годину, који је поднела Влада (број 400-2640/24 од 8. новембра 2024. године), у начелу;

2. Разматрање Предлога закона о изменама и допунама Закона о буџетском систему, који је поднела Влада (број 011-2643/24 од 8. новембра 2024. године), у начелу;

3. Разматрање Предлога закона о завршном рачуну буџета Републике Србије за 2023. годину, који је поднела Влада (број: 400-2580/24 од 4. новембра 2024. године), у начелу.

На предлог председника, Одбор је, већином гласова (11 гласова за, један против), одлучио да обави Заједнички начелни претресо тачкама 1. до 3. дневног реда, с тим што ће сеОдборо свакој тачки дневног реда изјаснити појединачно.

**Заједнички начелни претрес о тач. 1. до 3. дневног реда**

Верољуб Арсић, председник Одбора, на основу претходно донете одлуке Одбора, најавио је да ће се на седници Одбора, у оквиру заједничког начелног претреса о тачкама 1. до 3. дневног реда, одржати Јавно слушање на тему: Представљање Предлога закона о буџету Републике Србије за 2025. годину и Предлога закона о завршном рачуну буџета Републике Србије за 2023. годину, ради прибављања потребних информација и стручних мишљења који би омогућили члановима Одбора и другим народним посланицима, заинтересованим лицима и јавности да се упознају са предложеним решењима у наведеним предлозима закона.

**Јавно слушање**

Верољуб Арсић, председник Одбора, отворио је Прво јавно слушање Одбора за финансије, републички буџет и контролу трошења јавних средстава, на тему: Представљање Предлога закона о буџету Републике Србије за 2025. годину и Предлога закона о завршном рачуну буџета Републике Србије за 2023. годину. Подсетио је присутне да је Фискални савет доставио Народној скупштини Оцену Предлога закона о буџету Републике Србије за 2025. годину, као и Оцену Предлога закона о завршном рачуну буџета Републике Србије за 2023. годину.

Предлог закона о буџету Републике Србије за 2025. годину представио је Синиша Мали, министар финансија. Нагласио је да је овај буџет први који Србија припрема и предлаже као земља са инвестиционим кредитним рејтингом, што отвара нове шансе за нове инвестиције, за нова радна места, нове фабрике, ниже трошкове када су камате у питању. Министар је истакао да је предвиђена стопа раста за 2025. годину 4,2 посто. Такође, додао је да Србија тренутно има удео јавног дуга у БДП од 46,5%, а циљ је да следеће године буде 47,5%.

Министар је такође истакао да у буџету за ову годину постоји новина, прилог који се односи на тзв. зелене пројекте или на зелену агенду, зелени буџет, односно улагање у одрживи раст, у очување животне средине и све оно што подиже квалитет живота грађана, и 10,57 % расхода се означавају као зелени.

О Предлогу закона о буџету говорили су и: Јоргованка Табаковић, гувернер НБС, и Благоје Пауновић, председник Фискалног савета.

Ревизорске извештаје о завршном рачуну буџета Републике Србије за 2023. годину представио је Душко Пејовић, председник Савета Државне ревизорске институције.

Председник Одбора Верољуб Арсић обавестио је присутне да су, у складу са чланом 173. став 2. Пословника Народне скупштине, Одбору достављени извештаји следећих одбора који су разматрали Предлог закона о буџету Републике Србије за 2025. годину:

- Извештај Одбора за пољопривреду, шумарство и водопривреду, који је већином гласова одлучио да предложи Одбору за финансије, републички буџет и контролу трошења јавних средстава да прихвати у начелу Предлог Закона о буџету Републике Србије за 2025. годину, Раздео 24 - Министарство пољопривреде, шумарства и водопривреде, који је поднела Влада, у начелу;

- Извештај Одбора за привреду, регионални развој, трговину, туризам и енергетику, који је већином гласова одлучио да предложи Одбору за финансије, републички буџет и контролу трошења јавних средстава да прихвати Предлог Закона о буџету Републике Србије за 2025. годину, Раздео 21 – Министарство привреде, Раздео 28 – Министарство рударства и енергетике, Раздео 32 – Министарство унутрашње и спољне трговине и Раздео 37 -Министарство туризма и омладине, у начелу.

У дискусији поводом наведених предлога закона учествовали су чланови Одбора Ненад Митровић, Живан Бајић и Верољуб Арсић, народни посланици који нису чланови Одбора Јадранка Јовановић, Јелена Павловић, Слободан Цвејић, Верица Милановић, Угљеша Мрдић, учесници Јавног слушања Бојана Селаковић и Немања Ненадић, чија су излагања у целости тонски снимљена и стенографски забележена.

По закључењу јавног слушања у оквиру заједничког начелног претреса о тач. 1. до 3. дневног реда, у наставку седнице Одбора, председник Одбора ставио је на изјашњавање појединачно предлоге закона.

**1. тачка дневног реда**

Одбор је, у складу са чланом 155. став 2. Пословника Народне скупштине, једногласно (13 гласова за), одлучио да предложи Народној скупштини да прихвати Предлог закона о буџету Републике Србије за 2025. годину, са Предлогом одлуке о давању сагласности на Финансијски план Републичког фонда за пензијско и инвалидско осигурање за 2025. годину, Предлогом одлуке о давању сагласности на Финансијски план Републичког фонда за здравствено осигурање за 2025. годину, Предлогом одлуке о давању сагласности на Финансијски план Фонда за социјално осигурање војних осигураника за 2025. годину и Предлогом одлуке о давању сагласности на Финансијски план Националне службе за запошљавање за 2025. годину, који је поднела Влада, у начелу.

Одбор за финансије, републички буџет и контролу трошења јавних средстава, на основу члана 174. Пословника Народне скупштине, размотрио је извештаје одбора Народне скупштине који су, у складу са чланом 173. став 1. Пословника Народне скупштине, достављени Одбору за финансије, републички буџет и контролу трошења јавних средстава, као надлежном одбору, и то:

- Извештај Одбора за пољопривреду, шумарство и водопривреду, који је одлучио да предложи Одбору за финансије, републички буџет и контролу трошења јавних средстава да прихвати Предлог Закона о буџету Републике Србије за 2025. годину, Раздео 24 - Министарство пољопривреде, шумарства и водопривреде, који је поднела Влада, у начелу;

- Извештај Одбора за привреду, регионални развој, трговину, туризам и енергетику, који је одлучио да предложи Одбору за финансије, републички буџет и контролу трошења јавних средстава да прихвати Предлог Закона о буџету Републике Србије за 2025. годину, Раздео 21 – Министарство привреде, Раздео 28 – Министарство рударства и енергетике, Раздео 32 – Министарство унутрашње и спољне трговине и Раздео 37 - Министарство туризма и омладине, који је поднела Влада, у начелу.

**2. тачка дневног реда**

Одбор је, у складу са чланом 155. став 2. Пословника Народне скупштине, већином гласова (12 гласова за, један против), одлучио да предложи Народној скупштини да прихвати Предлог закона о изменама и допунама Закона о буџетском систему, који је поднела Влада, у начелу.

**3. тачка дневног реда**

Одбор је, у складу са чл. 155. став 2. и 177. Пословника Народне скупштине, већином гласова (12 гласова за, један против), одлучио да предложи Народној скупштини да прихвати Предлог закона о завршном рачуну буџета Републике Србије за 2023. годину, који је поднела Влада, у начелу.

За представника Одбора на седници Народне скупштине за све тачке дневног реда одређен је Верољуб Арсић, председник Одбора.

Седница Одбора завршена је у 19,00 часова.

Седница одбора и јавно слушање су тонски снимани и стенографски забележени.

 СЕКРЕТАР ПРЕДСЕДНИК

 Тијана Игњатовић Верољуб Арсић